De ressabuda, Era Espanhòla cuelhec eth vent en un des sòns bòrds: es veles triangulares, darrèr mèn, tronèren damb fòrça; eth timon se barrèc de còp; eth vaishèth sancer se quilhèc e s’estrementic coma aflaquit, e en madeish moment era botafòra deth pau màger se pengèc entà laguens, era vela queiguec tanben gemegant feblament sus es poleges, e en tot plegar-se se vedec a sotavent era part dera cubèrta, en popa, abans amagada.